
Ismétlődő ciklikus mozgások hatása a pulzusmegnyugvásra

Kulcsszavak: Pulzuspulzus; megnyuvás; paraszimpatikus idegrendszer; CrossFit
A vizsgálat célja:
Pulzusmegnyugvási értékek vizsgálata CrossFitesek körében.
Vizsgálati anyag és módszer:
A mintát 10 férfi alkotta, életkoruk 33,8±6,8 év, akik a CrossFit edzésrendszerét követik 8,8±3,1 éve. A szubmaximális-maximális intenzitású öt sorozatból álló protokollt Concept2-es evezés ergométeren hajtották végre.
Eredmények:
Az eredmények azt mutatták, hogy a terhelés maximális pulzusértéhez képest a HRR1 18,3%±6,7%, HRR2 29,9%±5,9%, HRR3 34,1%±4,5% -al csökkent. A terhelés egészére vonatkozóan az első percben volt a leggyorsabb a pulzusmegnyugvás sebessége, ezt követte a második, illetve a harmadik perc értékei. Az első terhelés pihenőjében, mind a három percben az átlagosnál nagyobb sebességgel csökkent a pulzus. Az utolsó terhelés pihenőjében, az első percben az átlagosnál lassabban, míg a második és harmadik percben az átlagosnál gyorsabban csökkent a pulzus.
Következtetések:
Az eredmények alapján jól látható, hogy a szervezet a fizikai aktivitás után minél hamarabb szeretne visszakerülni a terhelés előtti állapotra. Közvetlenül terhelés után tud időarányosan a leggyorsabban közeledni a kiindulási értékhez. A terhelés utáni paraszimpatikus ág reaktivációja nagymértékben csökkenti a pulzust.



